                                                                           Ақтөбе облысы Шалқар ауданы 
Шалқар  қаласы әкімінің
                             2023 ж. 23 қаңтар № 9 өкіміне 
                                                                   № 2 ҚОСЫМША

Ақтөбе облысы Шалқар ауданы Шалқар қаласы тұрғындарының жобалық ұсыныстары бойынша қарау, іріктеу және шешімдер қабылдауды жүзеге асыру бойынша
Сараптамалық кеңес қызметінің тәртібі

1. Жалпы ережелер
1. Осы тәртіп Қазақстан Республикасы Қаржы министрінің 2014 жылғы 31 қазандағы № 470 «Жергілікті бюджеттердің жобаларын әзірлеу қағидаларын бекіту туралы» Бұйрығы ( бұдан әрі - қағидалар) негізінде, Ақтөбе облысы шалқар ауданы Шалқар қаласы аумағында халық қатысатын бюджетті іске асыру және халық қатысатын бюджеттер шеңберінде Ақтөбе облысы Шалқар ауданы Шалқар қаласы тұрғындарының жобалық ұсыныстары бойынша шешімдерді қарауды, іріктеуді және қабылдауды жүзеге асыру жөніндегі сараптамалық кеңестің қызметін ұйымдастыру мақсатында әзірленді.
2. Осы құжатта келесі ұғымдар қолданылады:
1) Халық қатысатын бюджет – азаматтардың жергілікті бюджет қаражатын бөлуге қатысуы;
2) Әкім аппараты – Ақтөбе облысы Шалқар ауданы  Шалқар қаласы әкімінің аппараты;
3) Жобалық ұсыныс – Қазақстан Республикасының азаматы дайындаған және берген, Қазақстан Республикасының заңнамасына қайшы келмейтін, іске асырылуы әкім аппаратының құзыретіне жататын және қағидалар мен осы Тәртіптің талаптарына сәйкес, ресімделген құжат;
4) Автор – Ережеде және осы Тәртіпте айқындалған тәртіппен конкурсқа жобалық ұсынысты дайындаған және берген тұлға.
5) Дауыс беру – әкімдіктің интернет – ресурсында электронды түрде дауыс беру жолымен жобалық ұсыныстар арасында жеңімпаздарды анықтау процесі;
6) Сараптамалық кеңес – қала тұрғындарының жобалық ұсыныстары бойынша шешімдерді қарау, іріктеу және қабылдау жөніндегі жұмысты жүзеге асыру үшін ұйымдастырылған қала әкімі аппаратының кеңесші органы

  2. Жобалық ұсыныстарға қойылатын талаптар
3. Қала бюджетінің қаражаты есебінен іске асыруға ұсынылатын жобалық ұсыныстар келесі талаптарға сәйкес болуы тиіс:
1) Жалпы пайдалану обьектісі:
2) Тиісті аумақтардың тұрғындары үшін өзектілігі.
Бұл ретте бір қаржы жылы ішінде оларды іске асыру мүмкіндігі бар жобалық ұсыныстар басым болып табылады.
4. Халық қатысатын бюджеті шеңберінде келесі іс-шаралар дауыс беруге шығарылады және әкім аппаратымен іске асырады:
1) аумақты көгалдандыру;
2) тротуарларды жайластыру;
3) тротуарларды, пандустарды, арықтарды салу және жөндеу;
4) ортақ пайдалану орындарын құру, жөндеу және жарықтандыру (саябақтар, скверлер, жаяу жүргіншілер аймақтары және өзге де объектілер);
5) бордюрларды, брусчаткаларды, тіреуіш қабырғаларды жөндеу;
6) қоқыс тастайтын жерлерді жою;
7) ортақ пайдалану орындарда күркелер, орындықтар, урналар және балалардың ойнауы және ересек тұрғындардың демалуы үшін жабдықтар мен конструкциялар орнату және жөндеу;
8) аула аумақтарында және ортақ пайдалану орындарында спорттық (жаттығу алаңдарын, футбол, баскетбол, волейбол алаңдарын), балалар ойын алаңдарын орнату, жөндеу және жарықтандыру.
5. Беру кезінде бір жобалық ұсынысты іске асырудың шекті құны ағымдағы қаржы жылына арналған республикалық бюджет туралы заңда белгіленген айлық есептік көрсеткіштің бір мың бес жүз еселенген мөлшерінен аспауы тиіс.
6. Жобалық ұсынысты іске асыру Қазақстан Республикасының заңнамасына сәйкес, әкім аппаратының құзыреті шегінде болуы тиіс.
7. Жобалық ұсыныстар дауыс беруге жіберілмейді:
1) Тұтас емес, фрагменттік сипаты бар (элементтердің бірін орындау болашақта қосымша элементтерді іске асыруды талап етеді);
2) Тиісті елді – мекеннің даму басымдықтарына сәйкес келмейді;
3) Жеке коммерциялық сипаттағы ұсыныстарды іске асыруды көздейді. 
8. Жобалық ұсыныстың авторы кез-келген уақытта өзінің жобалық ұсынысын қараудан алып тастай алады.

3. Сараптамалық кеңес құру 
9. Қала әкімінің аппараты әкімнің өкімін шығару жолымен Сараптамалық кеңес – кеңесші орган құрады және жобалық ұсыныстар бойынша қарау, іріктеу және шешімдер қабылдау кезеңінде оның қызметінің тәртібін айқындайды.
10.  Сараптамалық кеңестің дербес құрамы кемінде 5 адамнан анықталады және оған мүдделі мемлекеттік органдардың өкілдері, Ақтөбе облысы Шалқар ауданы Шалқар қаласының тұрғындары, қала аумағында қызметін жүзеге асыратын қоғамдық және өзге де ұйымдардың өкілдері кіреді.
11.  Сараптамалық кеңестің төрағасы Кеңес құрамына ұсынылған адамдар арасынан сайланады.
12.  Ақтөбе облысы Шалқар ауданы Шалқар қаласы әкімі аппараты  Сараптамалық кеңестің жұмыс органы болып белгіленді.
13.  Сараптамалық кеңес отырыс түрінде жұмыс істейді. Отырыстағы барлық шешімдер жиналғандар санының қарапайым көпшілік дауысымен қабылданады және отырысқа қатысушылардың барлығы қол қояды.
14.  Сараптамалық кеңестің отырысы, егер оған Сараптамалық Кеңестің жалпы құрамының 50% - дан астамы қатысса, заңды болып саналады. Дауыстар тең бөлінген жағдайда Сараптамалық кеңес төрағасының шешімі шешуші мәнге ие болады.
15. Форс-мажорлық мән-жайлар жағдайында отырыстар кейіннен кеңес шешімін ресімдей отырып, қашықтықтан форматта өткізіледі.
16.  Әкім аппаратының сараптамалық кеңесіне мүшелікті тоқтату өз қалауы бойынша немесе жаңа мүшенің ықтимал ұсынымы бар алқалы шешім бойынша жүзеге асырылады.

4. Сараптамалық кеңестің қызметі
17. Әкім аппараты ресми интернет-ресурста және бұқаралық ақпарат құралдарында жобалық ұсыныстарды қабылдау туралы ақпаратты орналастырады, сондай-ақ белгіленген мерзімде қала тұрғындарынан жобалық ұсыныстарды жинауды жүзеге асырады.
18.  Жобалық ұсыныстарды қабылдау мерзімінің аяқталу қорытындысы бойынша келіп түскен жобалық ұсыныстарды Сараптамалық кеңес Қазақстан Республикасының заңнамасына сәйкес, әкім аппараты іске асыру құзыреттілігінің болуы мәніне талдауды жүзеге асырады.
19.  Іске асырылуы осы Тәртіптің 2-тарауында көрсетілген талаптарға сәйкес келетін жобалық ұсыныстарды әкім аппараты дауыс беруді өткізу үшін ресми интернет-ресурсында және бұқаралық ақпарат құралдарында орналастырады.
20.  Тиісті елді-мекендердің кәмелетке толған тұрғындары белгіленген мерзімде ұсынылған жобалық ұсыныстар бойынша ресми интернет-ресурсында электрондық түрде дауыс беруді жүзеге асырады.
21.  Шалқар қаласының бір тұрғыны әрбір жобалық ұсыныс бойынша бір ғана дауысты пайдалануға құқылы.
22.  Дауыс беру рәсімі аяқталғаннан кейін әкім аппараты дауыс беру нәтижелерін шығарады.
23.  Дауыс беру нәтижесі негізінде, Сараптамалық кеңес белгіленген мерзімде тиісті шешім шығарады.
 	Бұл ретте, тиісті елді-мекендердің 10-нан кем тұрғыны дауыс берген жобалық ұсыныстар іске асырылуға жіберілмейді.
24.  Дауыс беру нәтижелері мен Сараптамалық кеңестің шешімі әкім аппаратының интернет-ресурсында және бұқаралық ақпарат құралдарында жариялануға жатады.

5. Жобалық ұсыныстарды іске асыру және мониторингілеу
25. Сараптамалық кеңестің шешімі негізінде әкім аппараты өз құзыреті шегінде жобалық ұсыныстарды іске асыруға кіріседі.
26.  Жобалық ұсыныстарды іске асыру барысы туралы, сондай-ақ оларды іске асыру қорытындылары туралы ақпарат тоқсан сайын, есепті айдан кейінгі айдың 10-ы күнінен кешіктірілмей әкім аппаратының интернет-ресурсында міндетті түрде орналастырылуға жатады.
Жұртшылықтың, бұқаралық ақпарат құралдарының өкілдері мен тұрғындар жобалық ұсыныстардың іске асырылу барысымен танысуға және мониторингті жүзеге асыруға құқылы. 
27.  Әкім аппараты жобалық ұсыныстарды іске асыру және оларды қаржыландыруға байланысты қаражатты пайдалану туралы ақпаратты ресми интернет-ресурста және бұқаралық ақпарат құралдарында жариялайды.
28.  Қала әкімі тұрғындармен кездесу барысында оларды халық қатысатын бюджеті шеңберінде іске асырылып жатқан жобалық ұсыныстар туралы хабардар етеді.

